09/03/2020 | Administración LocalMunicipal
Outes
Ordenanza reguladora do prezo público pola prestación do servizo do punto de atención á infancia do Concello de Outes

ORDENANZA REGULADORA DO PREZO PÚBLICO POLA PRESTACIÓN DO SERVIZO DO PUNTO DE ATENCIÓN Á INFANCIA DO CONCELLO DE OUTES Artigo 1.–Obxecto. Este Concello establece o prezo público do punto de atención á infancia especificado nas tarifas comprendidas no artigo 3, punto 7, que se rexerá pola presente ordenanza, de conformidade co disposto nos artigos 41 a 47 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. Artigo 2.–Persoas obrigadas ao pagamento. Están obrigadas a pagar o prezo público regulado nesta ordenanza as persoas físicas beneficiarias do servizo do punto de atención á infancia que presta este Concello, nos termos e nas condicións establecidos no regulamento de réxime interior deste. Estas persoas teñen a consideración de obrigadas ao pagamento do prezo público. A prestación deste servizo constitúe o feito impoñible deste prezo público. Artigo 3.–Regras de definicións para a determinación do importe que se vai pagar.1. Entenderase por unidade familiar a formada polos cónxuxes non separados legalmente e: a) Os/as fillos/as menores, con excepción dos que, con consentimento dos/as pais/nais, vivan independentes destes/as. b) Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada. c) Os/as fillos/as maiores de dezaoito anos discapacitados cun grao de discapacidade superior ao 33 por cento.2. A determinación dos membros da unidade familiar realizarase atendendo á situación existente no 31 de decembro do ano a que se refiran os datos económicos a que se refiren as seguintes regras.3. Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas.4. Documentación acreditativa da situación económica. a) Copia cotexada da última declaración da renda de todos os membros da unidade familiar. Para o suposto de que non se teña presentada, o/a interesado/a deberá asinar a correspondente autorización ao Concello de Outes para obter da AEAT os datos de carácter tributario necesarios para a determinación da renda da unidade familiar. A estes efectos todos os membros con ingresos, que compoñen a unidade familiar, deberán asinar a dita solicitude. b) No suposto de percibir pensión, certificado expedido polo Instituto Nacional da Seguridade Social ou da administración autonómica pagadora da mesma. c) Nos casos de nulidade matrimonial, separación ou divorcio considerarase a renda de quen exerza a garda e custodia do/a menor e as pensións compensatorias que perciba o cónxuxe que a ostente e de alimentos dos/as fillos/as ao seu cargo. No caso de non as percibiren, acreditarase esta circunstancia coa copia da reclamación xudicial presentada ao efecto. A documentación citada anteriormente fará referencia ás circunstancias existentes ao momento de apertura do prazo de renovación de praza, preinscrición e matrícula. De carecer de acreditación documental dalgunha das incidencias alegadas neste artigo, poderase presentar informe dos servizos sociais do concello correspondente. A falta de presentación dalgún destes documentos dentro do prazo de solicitude establecido suporá a renuncia implícita a ser valorado no apartado correspondente do baremo aplicable. Cando se produzan causas sobrevidas que afecten aos recursos da unidade familiar, poderán presentar outros documentos que acrediten oficialmente a situación económica, sempre e cando as variacións de ingresos supoñan unha diminución ou un incremento de máis do 20% no cómputo anual fronte aos declarados na solicitude de praza, variacións que deberán ter unha duración dun mínimo de 4 meses para ser tidas en conta.5. O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental a unidade familiar a que se refire a letra a) cando formase parte dela un único proxenitor ou proxenitora que non conviva con outra persoa con que manteña unha relación análoga á conxugal e sempre que o/a outro proxenitor/a non contribúa economicamente ao seu sustento.6. A renda per cápita mensual será o resultado de dividir o importe anterior por doce.7. O prezo pola atención educativa en xornada completa no PAI fíxase en 169,26 € mensuais. Segundo a renda per cápita mensual da unidade familiar, sobre este prezo aplicaranse as reducións que se especifican a continuación: 8. O Concello aplicará unha bonificación do 10% do custe da atención educativa en tódolos tramos de renda, no caso de que a poboación do Concello rexistre unha diminución de acordo ao último dato publicado polo IGE en relación ao ano anterior.9. Descontos. Segundo as circunstancias da unidade familiar, sobre o prezo que resulte aplicar o disposto no punto anterior aplicaranse os seguintes descontos que non son acumulables entre si: a) nenos/as pertencentes a familias numerosas, desconto dun 20%. b) nenos/as pertencentes a familias monoparentais, desconto dun 20%. c) no caso da matriculación do segundo fillo ou filla e sucesivos/as da unidade familiar, aplicarase para estes unha bonificación do 100% dos prezos públicos ou contraprestacións pecuniarias que se encontren en vigor en cada momento. Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos descontos terase en conta as circunstancias concorrentes no momento de presentación da solicitude de praza no PAI que deberán ser previamente xustificadas documentalmente de non coincidir coas circunstancias na data da presentación da declaración do IRPF.10. Aplicación de tarifas. I. Os prezos públicos serán os establecidos polo Decreto 49/2012, do 19 de xaneiro, polo que se aproba o réxime de prezos das escolas infantís 0-3 da Xunta de Galicia e as súas actualizacións e seguirase o indicado na presente ordenanza e demais normativa aplicable para a súa modificación. II. O prezo público por asistencia ao PAI fíxase segundo o que indique as taxas da Xunta (segundo o IPREM), que teñen en conta a renda per cápita mensual da unidade familiar, e unha vez aplicadas as diversas reducións que na mesma se contemplan. III. Cando o/a alumno/a teña solicitada e concedida unha praza en réxime de media xornada, o prezo público de asistencia reducirase no cincuenta por cento do importe que lle corresponda aboar de acordo coa renda per cápita da unidade familiar. Enténdese por media xornada cando o neno/a permanece no PAI un máximo de 4 horas; e considérase xornada completa cando o neno/a permanece no PAI máis de 4 horas ao día. O pagamento das cotas realizarase mensualmente mediante domiciliación bancaria. Nos casos nos que o ingreso no centro se produza con posterioridade ao día primeiro do mes a cota correspondente a pagar será proporcional aos días de asistencia ó centro. IV. As persoas usuarias non terán a obriga de aboar a cota durante os períodos do mes de vacacións e cando por calquera motivo distinto ao período de vacacións o centro permaneza pechado por un período superior a quince días naturais. V. Revisión do prezo público: durante o curso poderase proceder á súa revisión, sempre que se produzan e xustifiquen variacións nas circunstancias económicas ou familiares referidas aos seguintes casos:  A modificación das variables que determinan os descontos recollidos na normativa vixente en materia de prezos públicos.  As variacións nos seus ingresos que impliquen unha modificación substancial na súa capacidade económica. Só se terán en conta as variacións que supoñan unha diminución ou incremento de máis do 20% no cómputo anual fronte aos ingresos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria ou por calquera outra documentación, que xustifique e permita un novo cálculo da renda per cápita da unidade familiar.  A variación no número de membros da unidade familiar, se fose o caso. A/o beneficiaria/o queda obrigada/o a comunicar calquera variación que se produza ao respecto Os prezos públicos establecidos nesta ordenanza actualizaranse segundo a normativa vixente que regule o réxime de prezos das escolas infantís 0-3 da Xunta de Galicia e as súas actualizacións para cada curso escolar, previa modificación acordada polo Pleno da corporación municipal.11. Financiamento. A prestación do servizo do PAI financiarase cos recursos xerais do Concello, cos prezos públicos que aboarán as persoas usuarias e con outras achegas das administracións con competencias na materia. Artigo 4.–Modificación. A modificación dos prezos públicos fixados no presente Acordo corresponderá ao Pleno da Corporación, en virtude o artigo 47.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. Artigo 5.–Infraccións e sancións. As débedas polos prezos públicos aquí regulados poderán esixirse polo procedemento administrativo de prema, de conformidade co artigo 46.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, e a norma de recadación que sexa de aplicación. Artigo 6.–Lexislación aplicable. En todo o non previsto no presente Acordo estarase ao disposto no Texto Refundido da Lei Reguladora das Facendas Locais, aprobado por Real Decreto 2/2004, do 5 de marzo, a Lei 8/1989, do 13 de abril, de taxas e prezos públicos, así como na Ordenanza xeral aprobada por este Concello. Artigo 7.–Disposición final. A presente ordenanza, que foi aprobada polo Pleno deste Concello en sesión celebrada o día 28 de novembro de 2019, entrará en vigor logo de que se publique enteiramente o seu texto no Boletín Oficial da Provincia e transcorra o prazo de quince días ó que se refiren os artigos 70.2 e 65.2 da Lei 7/1985, do 2 de abril, reguladora das bases de réxime local, permanecendo en vigor ata que se acorde a súa modificación ou a súa derrogación expresa. Outes, 5 de marzo de 2020. O alcalde Manuel González López